หุ้นไทยปิดตลาดช่วงเช้าบวก 11.98 จุด
อานิสงส์ต่างประเทศ ดันดัชนีหลักทรัพย์ไทยฟื้นแตะแนวต้านบวกได้ 11.98 จุด แต่คาดช่วงบ่ายอาจมีแรงขายทำกำไร
26 เม.ย. 2553

อานิสงส์ต่างประเทศ ดันดัชนีหลักทรัพย์ไทยฟื้นแตะแนวต้านบวกได้ 11.98 จุด แต่คาดช่วงบ่ายอาจมีแรงขายทำกำไร
เช้าวันนี้ ดัชนีหุ้นไทยปิดบวก 11.98 จุดหรือเพิ่มขึ้น 1.54%มาปิดที่ 766.56 จุด ดัชนีเคลื่อนไหวเพิ่มสูงสุด 768.19 จุด และต่ำสุด 762.87 จุดด้วยมูลค่าการซื้อขาย 7,808 ล้านบาท ดัชนีฟื้นจากวันศุกร์ที่ปิดลบขึ้นมาทดสอบแนวต้านที่สอง 768 จุด และไม่สามารถฝ่าไปได้ในช่วงเช้า
แนวโน้ม วันนี้ นักวิเคราะห์บล.ทิสโก้ประเมินว่า ผลประกอบการไตรมาสแรกของบริษัทจดทะเบียนที่ทยอยประกาศออกมาดีได้สนับสนุนดัชนีให้ปรับตัวสูงขึ้น แต่นักลงทุนควรติดตามข่าวการเมืองในระหว่างวัน คาดว่าดัชนีจะทรงตัวเหนือแนวรับ 746 , 742  จุด แล้วขึ้นทดสอบแนวต้านคือ  762, 768  จุด 
ดังนั้นกลยุทธ์การลงทุน 1. นักลงทุนระยะยาวให้ ทยอยซื้อที่แนวรับ และซื้อเพิ่มเมื่อทะลุ  772  จุด 2. นักลงทุนระยะสั้น ลงซื้อ 746,  742  จุด ขึ้นขาย  762 , 768 จุด
สำหรับ. หุ้นแนะนำ คือบริษัทปตท.สำรวจและผลิตปิโตรเลียม(PTTEP )บริษัทปตท.( PTT )บริษัทบ้านปู( BANPU )บริษัทปูนซิเมนต์ไทย( SCC ,)ธนาคารกสิกรไทย(KBANK  )ธนาคารกรุงเทพ( BBL )บริษัททุนธนชาต( TCAP )บริษัทโทเทิ่ลแอ็คเซ็สคอมมูนิเคชันส์(DTAC )บริษัทสมบูรณ์ แอดวานซ์ เทคโนโลยี( SAT )บริษัทเหมราชพัฒนาที่ดิน(HEMRAJ )บริษัทควอลิตี้เฮ้าส์(QH )พร็อพเพอร์ตี้เพอร์เฟค( PF)บริษัทเอเชี่ยนพร็อพเพอร์ตี้ดิเวลล็อปเม้นท์(AP )บริษัทพฤกษาเรียลเอสเตท ( PS)